
	[bookmark: nev]VRBÁSKI IVÁN
Matematika
BSc, 6. félév
Szegedi Tudományegyetem
Természettudományi és Informatikai Kar
	






Témavezető:
	Dr. Pluhár András
egyetemi docens, SZTE TTIK




Újrafelhasznált játékok és az Erdős-Selfridge tétel kiterjesztése a lassított játékokra

A dolgozat során megismertetem az olvasót a pozíciós játékok területével, és a területhez kapcsolódó módszerekkel és fontosabb tételekkel. Továbbiakban definiálom az újrafelhasznált játékok fogalmát, amely fogalmat a mindennapokban jól ismert malom játék motivált. Ennek a játéknak az első részében a játékosok egyesével elhelyezik a táblán az elemeiket, majd ez után a második részben egy adott szabály szerint helyezhetik át az elemeiket a táblán.
Később vizsgálni fogom, hogy mi történik, ha a játékot lassítjuk, vagyis a játékosok megváltoztathatják lépésük szerkezetét. Ahelyett, hogy egy kavicsot raknának le, ők félbe törhetik azt vagy [image: ]  , de akár [image: ] ... [image: ]  nagyságú kis kavicsokat is elhelyezhetnek a táblán.
Lehetséges az is, hogy nem szabjuk meg a játékosoknak, hány részre darabolják a kavicsaikat. Tehát a kavicsunkat akár végtelen sok kis darabra is vághatjuk. Ekkor jutunk el az úgynevezett 'homok'-hoz. Amire tekinthetünk úgy, hogy a játékosaink lépésenként nem negatív valós értékű súlyokat tesznek a tábla szabad mezőire.
A játék nyerési szabályai megmaradnak, így a kérdés, amit vizsgálunk az, hogy kedvez-e valamelyik játékosnak ez a fajta lassítás. Tud-e az adott játékos számára gyengébb feltételek mellett nyerni?
Végül pedig bemutatom Dan Hefetz, Michael Krivelevich, Miloš Stojaković és Szabó Tibor által definiált folytonos Box játék újrafelhasznált típusának megoldását, és hogy milyen észrevételt vonhattunk le, ha megpróbáljuk az Erdős-Selfridge tételt kiterjeszteni a lassított játékokra.

